Държавен вестник, бр. 48, 2011 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  48
ПОСТАНОВЛЕНИЕ № 168
ОТ 17 ЮНИ 2011 Г.
за предоставяне на средства от държавния 
бюджет за 2011 г. за модернизиране и опти­
мизация на държавните висши училища и за 
определяне на условията, критериите и реда 
за предоставянето им
МИНИСТЕРСКИЯТ СЪВЕТ
П О С ТА Н О В И :
Чл. 1. (1) За модернизиране и оптимизация 
на държавните висши училища се предоставят 
средства в размер до 10 000 хил. лв., разпреде­
лени, както следва:
1. за подпомагане на дейностите по опти­
мизация на държавните висши училища – до 
3300 хил. лв.;
2. за насърчаване процеса на модернизиране 
на държавните висши училища – до 6700 хил. лв.
(2) Средствата по ал. 1 се предоставят на 
държавните висши училища, чиято субсидия е 
определена по елементи съгласно чл. 91, ал. 1 
от Закона за висшето образование.
(3) Средствата по ал. 1 се осигуряват за 
сметка на бюджета на Министерството на об­
разованието, младежта и науката за 2011 г. по 
реда на чл. 34, ал. 2 от Закона за устройството 
на държавния бюджет. 
Чл. 2. (1) Средствата за подпомагане на 
дейностите по оптимизация се предоставят:
1. при сливане, вливане или закриване на 
основни звена на държавно висше училище – до 
350 хил. лв. на звено;
2. за пълно или частично възстановяване 
на разходите за изплатени и/или дължими 
обезщетения при прекратяване на трудови 
правоотношения на основание чл. 328, ал. 1 
от Кодекса на труда за периода от 1 януари 
до 10 октомври 2011 г., извън случаите по т. 1.
(2) Средствата по ал. 1, т. 1 се предоставят 
въз основа на предложение за сливане, вливане 
или закриване на основни звена на висшето 
училище до министъра на образованието, мла­
дежта и науката при условията и по реда на 
Закона за висшето образование. 
(3) Средствата по ал. 1, т. 2 се предоставят 
въз основа на заявление на висшето училище 
по образец до министъра на образованието, 
младежта и науката, което съдържа информа­
ция за извършеното намаление на числеността 
на персонала и изплатените и/или дължимите 
обезщетения при прекратяване на трудови 
правоотношения за периода от 1 януари до 10 
октомври 2011 г. Образецът на заявлението се 
публикува до 15 юли 2011 г. на интернет стра­
ницата на Министерството на образованието, 
младежта и науката.
(4) Предложенията по ал. 2 и заявленията по 
ал. 3 се внасят в Министерството на образовани­
ето, младежта и науката до 14 октомври 2011 г.
(5) Разпределението на средствата по ал. 1 
се извършва от министъра на образованието, 
младежта и науката по предложение на коми­
сия, определена с негова заповед. 
(6) Когато общият размер на допуснатите 
от комисията за финансиране предложения и 
заявления надвишава сумата по чл. 1, ал. 1, 
т. 1, комисията предлага пропорционално раз­
пределение на средствата.
Чл. 3. (1) Средствата за насърчаване процеса 
на модернизиране на висшите училища се пре­
доставят въз основа на класиране на висшите 
училища по професионални направления, из­
вършено на базата на оценка за качеството на 
обучението и съответствието му с потребностите 
на пазара на труда.
(2) Оценката по ал. 1 на всяко висше учи­
лище за отделните професионални направле­
ния се формира въз основа на показатели със 
съответна тежест, посочени в приложението, 
и стойностите по показателите, определени в 
Рейтинговата система на висшите училища в 
Република България (РСВУРБ), администри­
рана от Министерството на образованието, 
младежта и науката.
(3) Министерството на образованието, мла­
дежта и науката до 15 юли 2011 г. публикува на 
електронната си страница списък на висшите 
училища, които получават допълнително фи­
нансиране по професионални направления.
Чл. 4. Допълнителните средства по чл. 3 се 
определят като процент от субсидията за издръж­
ка на обучението по съответното професионално 
направление, утвърдена с Постановление № 334 
на Министерския съвет от 2010 г. за изпъл­
нението на държавния бюджет на Република 
България за 2011 г. (обн., ДВ, бр. 2 от 2011 г.; 
доп., бр. 31 от 2011 г.) и коригирана в съответ­
ствие с § 60 от преходните и заключителните 
разпоредби на Закона за държавния бюджет 
на Република България за 2011 г. 
Чл. 5. Държавно висше училище, класирано 
на първо място по дадено професионално на­
правление, получава допълнителни средства в 
размер 5 на сто от субсидията, определена по 
реда на чл. 4, ако процентът на безработица 
сред завършилите висшето училище по същото 
професионално направление не надвишава 5 
на сто.
Чл. 6. Държавно висше училище, класирано 
на второ място по дадено професионално на­
правление, получава допълнителни средства в 
размер 5 на сто от субсидията, определена по 
реда на чл. 4, ако са изпълнени едновременно 
следните условия:
1. разликата между неговата оценка и 
оценката на висшето училище, класирано на 
първо място, е по-малка от 4 на сто, или то е 
с най-висока обща оценка по РСВУРБ за това 
професионално направление;